Odense Adresse-Contoirs Efterretninger, 1838-03-08
Blandinger. Atter er en hædret og hæderlig Embedsmand og lærd Læge gaaet til Hvile, Stabschirurg, Professor J. C. Wendt er i Kjøbenhavn den 4 dennes pludselig død af et apoplektisk Tilfælde. Nys afdøde Overkammerherre A. W. v. Hauch var født i Kjøbenhavn 1755 og nedstammede fra en gammel østerrigsk Familie, hvoraf en Green i det 16de Aarhundrede nedsatte sig i Danmark og tilkjøbte sig Eiendomme i Jylland. 1770 blev han Student ved Kjøbenhavns Universitet, 1775 ansat som Lieutenant i Garden til Hest, 1777 Ritmester; 1778 fik han Tilladelse til at begive sig til den preussiske Armee, for som Volonteur at gjøre den bayerske Successionskrig med; 1779 vendte han tilbage til Danmark, blev 1782 karakteriseret Major, 1783 Kammerherre og tog 1786 sin Afsked fra Militairetaten. 1788 foretog han en Udenlandsreise gjennem Polen, Tydskland, Holland, Engelland og Frankerig, men fik kongelig Ordre til at vende tilbage, for at overtage Bestyrelsen af den kongelige Staldetat; 1789 ægtede han en Datter af Geheimeraad Brochenhuus; 1793 beordredes han til Sverrig, for i Hs. Majestæt Kongens Navn at komplimentere Kong Gustav Adolf; 1794 blev han Hofmarskal og Chef for det kongelige Theater og Kapel, og, efter Ansøgning, entlediget fra Theaterbestyrelsen 1797 og udnævnt til Overhofmarskal. 1801 og 1807 udnævntes han til Chef for Studenterkorpset i Kjøbenhavn, 1802 til Chef for Kunstkammeret og 1803 til Chef for det kongelige Mynt og Medaillekabinet. 1814 var han i Hs. Majestæts Følge ved Kongressen i Wien; 1817 benaadedes han med Elephantordenen og 1821 feiredes hans halvhundredaarige Embedsjubilæum, i hvilken Anledning han erholdt det kjøbenhavnske Universitets Æresdiplom som Doctor i Philosophien. 1828 blev han Overkammerherre, 1831 udnævntes han til Vicekantsler ved det kongelige Ordenskapitul. (Dette er den omtrentlige Opregnelse af den Afdødes Embeder og Værdigheder; hans Fortjenester af Videnskaben ville omtales paa sit Sted.) - I Tirsdags bisattes den Afdødes Liig, med megen Høitidelighed, i Holmens Kirkes Kapel. Prindserne af det Kongelige Huus, Statens høieste Embedsmænd, Studerende, Kunstnere og Borgere dannede det overordentlig talrige Liigfølge. Kirken holdt Hr. Slotspræst Paulii en Tale, foran og efter hvilken det Kongelige Theaters Solosangere og en talrig Mængde Dilettanter afsang en af Hr. Prof. Oehlenschlaget digtet og af Dhrr. Prof. Zinck, Secretair Hartmann, og Koncertmester Bredal komponeret Cantate. Flere af Helsingøers Jndvaanere havde den 28 Febr. om Aftenen foranstaltet et Fakkeltog over Jsen til Helsingborg og bleve fulgte med Musik af Kronens Regiments Hoboister. Ved Nærmelsen til Helsingborg kom endeel af dens Jndvaanere, ligeledes med Musik, Toget imøde paa Jsen og ledsagede samme op i Byen, hvor Torvet, Hovedgaden samt Raadhuuset i den Anledning vare illuminerede. Efterat Man havde bragt Borgmesteren, Kommandanten og den danske Konsul et Vivat, bleve Helsingoranerne indbudne til en Forfriskning i Hotel de Mollberg, hvori ogsaa de nævnte Embedsmænd deeltoge. Med passende Toasttaler udbragtes Skaaler for begge Staters Fyrster, for Naborigernes og Nabobyernes Vel samt fremtidige venskabelige Forhold. Ved denne Leilighed overraktes tillige Borgmesteren, Hr. Ridder Lundberg, en til Erindring om denne Tids behagelige Samqvem medtagen, Fane, prydet med det danske og svenske Flag, hvilken Sidstnævnte fandt Anledning til derpaa at overlevere Helsing borgs frivillige Brandkorps, hvis Medlemmer især havde deeltaget i det forrige Fakkeltog. J Hotellet i Helsingborg blev tillige afsjunget en Sang, "Danas Hilsen til Svean, forfattet af O. G. F. Bagge.